b'\n_START_ARTICLE_\nFlash and Circle\n_START_PARAGRAPH_\nEl Flash and Circle (angl\xc3\xa8s: llamp i cercle) \xc3\xa9s el segon i m\xc3\xa9s conegut s\xc3\xadmbol de la Uni\xc3\xb3 Brit\xc3\xa0nica de Feixistes. Abans de fer servir aquesta simbologia, el BUF havia utilitzat les fasces del feixisme itali\xc3\xa0 de Benito Mussolini. Significa "acci\xc3\xb3 en la unitat"._NEWLINE_El National Renaissance Party dels Estats Units d\'Am\xc3\xa8rica van adoptar aquest s\xc3\xadmbol, en lloc de l\'esv\xc3\xa0stica emprada pel seu fundador James H. Madole, per a les pancartes i els bra\xc3\xa7alets que duien._NEWLINE_Els oponents pol\xc3\xadtics d\'esquerres del BUF parodiaven el s\xc3\xadmbol anomenant-lo "the flash in the pan" o "el llamp a la paella". El "Flash and Circle" \xc3\xa9s molt semblant, tant en simbologia com en color, a les ins\xc3\xadgnies del Partit d\'Acci\xc3\xb3 Popular de Singapur. En aquest cas, representa "acci\xc3\xb3 en la unitat social/racial", diferint de manera subtil del missatge del BUF. El seu fons blanc representa puresa en pensament i fet.'